**POTVARKIS**

**DĖL KAUNO RAJONO SAVIVALDYBĖS MERO 2025-01-06 POTVARKIO NR. MP-18 „DĖL PRIĖMIMO Į KAUNO RAJONO SAVIVALDYBĖS BENDROJO UGDYMO MOKYKLAS MOKYTIS PAGAL PRIEŠMOKYKLINIO UGDYMO, BENDROJO UGDYMO PROGRAMAS, IKIMOKYKLINIO UGDYMO MOKYKLĄ MOKYTIS PAGAL PRIEŠMOKYKLINIO UGDYMO PROGRAMĄ TVARKOS APRAŠO PATVIRTINIMO“ PAKEITIMO**

2025 m. sausio d. Nr. MP-

Kaunas

Vadovaudamasis Lietuvos Respublikos vietos savivaldos įstatymo 25 straipsnio 5 dalimi,

pakeičiu Priėmimo į Kauno rajono savivaldybės bendrojo ugdymo mokyklas mokytis pagal priešmokyklinio ugdymo, bendrojo ugdymo programas, ikimokyklinio ugdymo mokyklą mokytis pagal priešmokyklinio ugdymo programą tvarkos aprašą, patvirtintą Kauno rajono savivaldybės mero 2025 m. sausio 6 d. potvarkiu MP-18 „Dėl priėmimo į Kauno rajono savivaldybės bendrojo ugdymo mokyklas mokytis pagal priešmokyklinio ugdymo, bendrojo ugdymo programas, ikimokyklinio ugdymo mokyklą mokytis pagal priešmokyklinio ugdymo programą tvarkos aprašo patvirtinimo“:

1. Pakeisti 16.1 papunktį ir jį išdėstyti taip:

„16.1. nuo prašymo pateikimo pradžios iki einamųjų metų balandžio 30 d.“

1. Pakeisti 16.2 papunktį ir jį išdėstyti taip:

„16.2. nuo gegužės 1 d. iki rugpjūčio 3 d.“

1. Pakeisti 30 punktą ir jį išdėstyti taip:

„30. Mokyklos direktorius Savivaldybės administracijos Kultūros, švietimo ir sporto skyrių informuoja raštu:

30.1. apie prognozuojamą ugdymo grupių (jungtinių ugdymo grupių) ir mokinių skaičiaus vidurkį ugdymo grupėse (jungtinėse ugdymo grupėse) kitiems mokslo metams; mokyklos klasių skaičių kiekviename sraute ir mokinių skaičių kiekvienos klasės sraute kitiems mokslo metams; tuo atveju, jei planuoja sudaryti jungtines klases, nurodo, iš kokių klasių sudaroma jungtinė klasė ir kiekvienos klasės mokinių skaičių – iki einamųjų metų gegužės 5 d.;

30.2. tuo atveju, jei numato didinti ar mažinti ugdymo grupių (jungtinių ugdymo grupių) skaičių, klasių (jungtinių klasių) skaičių kitiems mokslo metams, – iki einamųjų metų rugpjūčio 5 d.

1. Pakeisti 31 punktą ir jį išdėstyti taip:

„31. Savivaldybės taryba iki einamųjų metų gegužės 30 d. nustato ir iki rugpjūčio 31 d. patikslina ugdymo grupių (jungtinių ugdymo grupių) ir mokinių skaičiaus vidurkį ugdymo grupėse (jungtinėse ugdymo grupėse) kitiems mokslo metams; mokyklos klasių skaičių kiekviename sraute ir mokinių skaičių kiekvienos klasės sraute kitiems mokslo metams.

Savivaldybės meras Valerijus Makūnas

Parengė

Sandra Žydaitienė

2025-01-24